CELEX: 31988R1658
Language: el
Date: 1988-06-13 00:00:00
Title: Κανονισμός (ΕΟΚ) αριθ. 1658/88 της Επιτροπής της 13ης Ιουνίου 1988 για την τροποποίηση του κανονισμού (ΕΟΚ) αριθ. 3815/87 για την πώληση σε προκαθορισμένη κατ αποκοπή τιμή ορισμένων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή

Avis juridique important

|

31988R1658

Κανονισμός (ΕΟΚ) αριθ. 1658/88 της Επιτροπής της 13ης Ιουνίου 1988 για την τροποποίηση του κανονισμού (ΕΟΚ) αριθ. 3815/87 για την πώληση σε προκαθορισμένη κατ αποκοπή τιμή ορισμένων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή  

Επίσημη Εφημερίδα αριθ. L 148 της 15/06/1988 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1658/88 ΤΗΣ ΕΠΙΤΡΟΠΗΣ  της 13ης Ιουνίου 1988  για την τροποποίηση του κανονισμού (ΕΟΚ) αριθ. 3815/87 για την πώληση σε προκαθορισμένη κατ' αποκοπή τιμή ορισμένων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3905/87 (2),  Εκτιμώντας:  ότι με τον κανονισμό (ΕΟΚ) αριθ. 3815/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1232/88 (4), έχει προβλεφθεί η πώληση πισινών τετάρτων για την εξαγωγή ως έχουν ή μετά από αφαίρεση των κοκάλων· ότι, βάσει της εξέλιξης της αγοράς, θα πρέπει να προσαρμοστούν ορισμένες σχετικές τιμές πωλήσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3815/87 τροποποιείται ως εξής:  1. Στο άρθρο 3 παράγραφος 2, το οσό «130 ECU» αντικαθίσταται από το ποσό «150 ECU».  2. Στο παράρτημα Ι, οι τιμές πωλήσεως «215,00» και «205,00» αντικαθίστανται από την τιμή «190,00».  Άρθρο 2  Ο παρών κανονισμός αρχίζει να ισχύει στις 21 Ιουνίου 1988.  Εφαρμόζεται στις συμβάσεις που συνάπτονται από τις 21 Ιουνίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 370 της 30. 12. 1987, σ. 7.  (3) ΕΕ αριθ. L 357 της 19. 12. 1987, σ. 24.  (4) ΕΕ αριθ. L 118 της 6. 5. 1988, σ. 10.